pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-The cabinet met on November 21, 2023.
วันจันทร์ที่ 27 พฤศจิกายน 2566
27/11/2566
The cabinet met on November 21, 2023.
The cabinet met on November 21, 2023. Some of the resolutions are as follows:
Title: Extension of period for drafting of secondary legislation or any action in accordance with Section 22 (2) of the Act on Legislative Drafting and Evaluation of Law, B.E. 2562 (2019) (Fuel Oil Control Act, B.E. 2542 (1999) additionally amended by Fuel Oil Control Act (No. 2), B.E. 2550 (2007))
The cabinet approved the extension of period for drafting of 55 subordinate legislations under Fuel Oil Control Act, B.E. 2542 (1999) additionally amended by Fuel Oil Control Act (No. 2), B.E. 2550 (2007), as proposed by Ministry of Energy, for another year from November 27, 2023 onward.
Title: Extension of period for drafting of secondary legislation or any action in accordance with Section 22 (2) of the Act on Legislative Drafting and Evaluation of Law, B.E. 2562 (2019) (Factory Act, B.E. 2535 (1992) and additional amendments, Hazardous Substance Act, B.E. 2535 (1992) and additional amendments, and Machine Registration Act B.E. 2514 (1971) and additional amendments)
The cabinet approved the extension of period for drafting of subordinate legislations under Factory Act, B.E. 2535 (1992) and additional amendments, Hazardous Substance Act, B.E. 2535 (1992) and additional amendments, and Machine Registration Act B.E. 2514 (1971) and additional amendments, as proposed by Ministry of Industry, for another year from November 27, 2023 onward.
Title: Draft Royal Decree on convocation of second ordinary session of the National Assembly, B.E. ...
The Cabinet approved in principle the Draft Royal Decree on convocation of second legislative ordinary session of the National Assembly, B.E. ... (from December 12, 2023 onward), as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-นายกฯ ลุยงาน "เช้าใต้ - ค่ำเหนือ" จ.สงขลา และ จ. สุโขทัย 27 พ.ย. 66
วันอาทิตย์ที่ 26 พฤศจิกายน 2566
นายกฯ ลุยงาน "เช้าใต้ - ค่ําเหนือ" จ.สงขลา และ จ. สุโขทัย 27 พ.ย. 66
.....
ภารกิจนายกฯ ลุยงาน 1 วัน 2 จังหวัด เช้าลงใต้ เย็นขึ้นเหนือต่อ ในวันที่ 27 พ.ย. 66 ประกอบด้วย
.
สงขลา : สํารวจจุดเชื่อมถนนเชื่อมด่านสะเดาแห่งใหม่ กับด่านบูกิตกายูฮิตัม พร้อมเยี่ยมชมด่านบูกิตกายูฮิตัม ประเทศมาเลเซีย
.
สุโขทัย : ติดตามโครงการป้องกันอุทกภัย พร้อมร่วมพิธีเผาเทียน ณ พระบรมราชานุสาวรีย์พ่อขุนรามคําแหงมหาราช อุทยานประวัติศาสตร์สุโขทัย และพิธีลอยพระประทีปพระราชทาน ณ ตระพังตะกวน
อ่านเพิ่มเติม คลิกhttps://www.thaigov.go.th/news/contents/details/75182
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมช.ไชยา เยี่ยมชมศูนย์วิจัยข้าวปทุมธานี
วันจันทร์ที่ 27 พฤศจิกายน 2566
รมช.ไชยา เยี่ยมชมศูนย์วิจัยข้าวปทุมธานี
รมช.ไชยา เยี่ยมชมศูนย์วิจัยข้าวปทุมธานี เร่งพัฒนาพันธุ์ข้าวใหม่ หนุนใช้เทคโนโลยี เพิ่มผลผลิต-สร้างรายได้ให้เกษตรกร
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเยี่ยมชมศูนย์วิจัยข้าวปทุมธานี พร้อมด้วย ผู้บริหารและเจ้าหน้าที่สังกัดกระทรวงเกษตรและสหกรณ์ โดยมี นายสิทธิชัย สวัสดิ์แสน รองผู้ว่าราชการจังหวัดปทุมธานี และเจ้าหน้าที่ส่วนราชการจังหวัดปทุมธานี ให้การต้อนรับในพื้นที่ ว่า ศูนย์วิจัยข้าวปทุมธานีมีบทบาทสําคัญต่อเกษตรกรอย่างมาก โดยปัจจุบันมีการพัฒนาพันธุ์ข้าวกว่า 20,000 ชนิด ซึ่งการวิจัยพันธุ์ข้าวร่วมกับการใช้เทคโนโลยีมีความสําคัญต่ออนาคตของประเทศไทย และของโลกในการสร้างความมั่นคงทางอาหาร รวมถึงสร้างรายได้ให้พี่น้องเกษตรกร ด้วยนโยบายรัฐบาล "ตลาดนํา นวัตกรรมเสริม เพิ่มรายได้" ซึ่งกระทรวงเกษตรฯ โดยกรมการข้าว จะช่วยสนับสนุนเกษตรกรให้ปลูกข้าวอย่างมีประสิทธิภาพ รวมถึงมุ่งเน้นการผลิตข้าวใส่ใจสิ่งแวดล้อม เพื่อรองรับตลาดในอนาคต ผ่านการใช้นวัตกรรมและเทคโนโลยี ด้วยการวิจัยสายพันธุ์ข้าวที่เหมาะสมกับสภาพอากาศในแต่ละพื้นที่ เพื่อให้ผลผลิตเพิ่มขึ้นทั้งเชิงคุณภาพและปริมาณ นอกจากการปลูกข้าว กระทรวงเกษตรฯ จะส่งเสริมการปลูกพืชเศรษฐกิจชนิดอื่น รวมถึงหาตลาดรองรับ เพื่อให้พี่น้องเกษตรกรมีความมั่งคั่ง ยั่งยืนสืบไป
ในโอกาสนี้ รมช.ไชยา ได้เข้าชมนิทรรศการเมล็ดพันธุ์ข้าว และตรวจเยี่ยมศูนย์ปฏิบัติการและเก็บเมล็ดเชื้อพันธุ์ข้าวแห่งชาติ รวมถึงเยี่ยมชมยุ้งฉางเก็บเมล็ดพันธุ์ข้าวในพื้นที่ศูนย์วิจัยข้าวปทุมธานี เพื่อดูกระบวนการวิจัย และจัดเก็บเมล็ดพันธุ์ข้าว พร้อมให้กําลังใจเจ้าหน้าที่อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีในนามประชาชนชาวไทย ขอบคุณและเชิดชูเกียรติแพทย์ทุกท่านเนื่องในวันแพทย์ ประจำปี 2566
วันจันทร์ที่ 27 พฤศจิกายน 2566
27/11/2566
นายกรัฐมนตรีในนามประชาชนชาวไทย ขอบคุณและเชิดชูเกียรติแพทย์ทุกท่านเนื่องในวันแพทย์ ประจําปี 2566
นายกรัฐมนตรีในนามประชาชนชาวไทย ขอบคุณและเชิดชูเกียรติแพทย์ทุกท่านเนื่องในวันแพทย์ ประจําปี 2566
วันที่ 27 พ.ย. 66 นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวเนื่องในวันแพทย์ ประจําปี 2566 ดังนี้
นายกรัฐมนตรีกล่าวว่า วันที่ 27 พฤศจิกายนของทุกปีกําหนดให้เป็นวัน “แพทย์” เพื่อตระหนักในความสําคัญของแพทย์ที่แบกรับภารกิจดูแลสุขภาพของประชาชนทั้งการส่งเสริม การป้องกัน การรักษา และการฟื้นฟูด้วยความทุ่มเททั้งกาย ใจและปัญญา ความเสียสละของแพทย์ทุกท่านในช่วงโรคระบาดโควิด-19 ตลอด 3 ปีที่ผ่านมา จักเป็นที่จดจําของประชาชนชาวไทยตลอดไป
อีกทั้ง หลักประกันสุขภาพถ้วนหน้าของประเทศไทยซึ่งได้เริ่มต้นเมื่อ 22 ปีที่แล้ว จนกลายเป็นแบบอย่างที่องค์การอนามัยโลกและองค์การสหประชาชาติเสนอให้ประเทศต่าง ๆ เรียนรู้จากประเทศไทย ก็สามารถสําเร็จลงได้ ด้วยความมุ่งมั่นตั้งใจของแพทย์ทุกท่านในการรักษาผู้ป่วยที่มีความทุกข์จากโรคภัยไข้เจ็บ แม้จะเหน็ดเหนื่อยเพียงใดก็ตาม โดยสืบสานพระราชปณิธานของสมเด็จพระมหิตลาธิเบศร อดุลยเดชวิกรม พระบรมราชชนก ที่ว่า “ขอให้ถือประโยชน์ส่วนตนเป็นที่สอง ประโยชน์ของเพื่อนมนุษย์เป็นกิจที่หนึ่ง”
“ผมในนามของพี่น้องประชาชนชาวไทยขอขอบคุณและเชิดชูเกียรติแพทย์ทุกท่านในวันแพทย์นี้ครับ” นายกรัฐมนตรีกล่าว
รัฐบาลไทย-ข่าวทำเนียบรัฐบาล-พ่อเมืองอุบล เดินหน้าจัดระเบียบสังคม ตามนโยบาย มท.1 อย่างต่อเนื่อง รวบนักพนันคาตู้สล็อตแมชชีน กลางเมืองเดชอุดม เน้นย้ำ “ไม่ที่ยืนให้อบายมุขทุกประเภท”
วันเสาร์ที่ 11 พฤศจิกายน 2566
11/11/2566
พ่อเมืองอุบล เดินหน้าจัดระเบียบสังคม ตามนโยบาย มท.1 อย่างต่อเนื่อง รวบนักพนันคาตู้สล็อตแมชชีน กลางเมืองเดชอุดม เน้นย้ํา “ไม่ที่ยืนให้อบายมุขทุกประเภท”
พ่อเมืองอุบล เดินหน้าจัดระเบียบสังคม ตามนโยบาย มท.1 อย่างต่อเนื่อง รวบนักพนันคาตู้สล็อตแมชชีน กลางเมืองเดชอุดม เน้นย้ํา “ไม่ที่ยืนให้อบายมุขทุกประเภท”
เมื่อวันที่ 10 พ.ย. 66 นายศุภศิษย์ กอเจริญยศ ผู้ว่าราชการจังหวัดอุบลราชธานี เปิดเผยว่า กระทรวงมหาดไทยมีนโยบายในการยกระดับการจัดระเบียบสังคมและปราบปรามผู้มีอิทธิพล ตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ที่ได้เน้นย้ําให้ทุกจังหวัดทั่วประเทศ มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมือง ตามพันธกิจของกระทรวงมหาดไทย ในการ “บําบัดทุกข์ บํารุงสุข” ให้กับพี่น้องประชาชน
“จังหวัดอุบลราชธานีได้บูรณาการหน่วยงานความมั่นคงในพื้นที่ นํากําลังร่วมกันปฏิบัติการจัดระเบียบสังคมและปราบปรามผู้มีอิทธิพล โดยให้จังหวัดร่วมกันจัดตั้งกลไกการดําเนินงาน และจัดตั้งชุดปฏิบัติการเฉพาะกิจในระดับจังหวัดและระดับอําเภอ บูรณาการกําลังกับหน่วยงานที่เกี่ยวข้องในการดําเนินการติดตาม สอบสวน จับกุม และดําเนินการทางกฎหมายต่อผู้กระทําความผิด ซึ่งเมื่อคืนที่ผ่านมา (9 พ.ย. 66) หลังจากชุดปฏิบัติการฯ ได้รับข้อร้องเรียนจากชาวบ้านที่ได้รับความเดือดร้อนจากร้านค้าของชําในเขตเทศบาล ที่มีการติดตั้งตั้งตู้สล็อตแมชชีน เพื่อพนันเอาทรัพย์สินโดยใช้เหรียญ 10 บาท ส่งผลให้ลูกหลานญาติพี่น้องสูญเงินจํานวนมาก ชุดปฏิบัติการฯ จึงได้เข้าตรวจค้นตามข้อร้องเรียนจากพี่น้องประชาชน พบสถานที่ตั้งของที่เกิดเหตุเป็นร้านค้าของชําไม่มีบ้านเลขที่ ตั้งอยู่ที่ ม.19 ต.เมืองเดชอุดม อ.เดชอุดม จ.อุบลราชธานี มีตู้สล็อตแมชชีนตั้งอยู่หลังร้านค้า เสียบปลั๊กติดไฟ และพบบุคคลกําลังนั่งหยอดเหรียญเล่นการพนันอยู่ เจ้าหน้าที่จึงได้ดําเนินจับกุมนักพนัน พร้อมด้วยนายเอกพรรดิ (สงวนนามสกุล) อายุ 35 ปี ที่ให้การรับสารภาพว่าเป็นเจ้าของห้องเช่าและให้ตู้สล็อตแมชชีนใช้ไฟฟ้าจากร้านตนเอง” นายศุภศิษย์ฯ กล่าว
นายศุภศิษย์ กอเจริญยศ ผู้ว่าราชการจังหวัดอุบลราชธานี กล่าวเพิ่มเติมว่า ชุดจับกุมได้มีการตั้งข้อกล่าวหา ต่อนายเอกพรรดิฯ ว่าเป็นผู้จัดให้มีการเล่นพนัน (สล็อตแมชชีน) อันระบุไว้ในบัญชี ก.โดยผิดกฏหมาย ตามพระราชบัญญัติการพนันพุทธศักราช 2478 และที่แก้ไขเพิ่มเติม โดยมีของกลางเป็นตู้สล็อตแมชชีน 2 ตู้ และเงินเหรียญของกลาง 1,080 บาท เมื่อได้ทําการแจ้งข้อกล่าวหาให้ทราบแล้ว เจ้าหน้าที่จึงควบคุมตัวนายเอกพรรดิฯ และนักพนันทั้งหมดพร้อมของกลาง นําตัวส่งพนักงานสอบสวนสถานีตํารวจภูธรเดชอุดม เพื่อดําเนินการตามกฎหมายต่อไป
“จังหวัดอุบลราชธานีมุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองทุกประเภท จึงขอเชิญชวนพี่น้องประชาชนทุกท่านช่วยกันระแวดระวังบ้านเมืองของเรา ช่วยกันเป็นหูเป็นตา ให้เจ้าหน้าที่ฝ่ายความมั่นคงด้วย หากพบเห็นเบาะแสการกระทําผิด เช่น เช่นการลักลอบเล่นการพนัน หรือการกระทําความผิดทุกรูปแบบ สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง และข้อมูลส่วนบุคคลของผู้เเจ้งเบาะเเสจะถูกคุ้มครองและปกปิดเป็นความลับ โดยจะมีการป้องกันไม่ให้ได้รับภัยจากการเเจ้งเบาะเเสดังกล่าว” นายศุภศิษย์ฯ กล่าวทิ้งท้าย
รัฐบาลไทย-ข่าวทำเนียบรัฐบาล-“คารม” เผย ธอส. จัดโปรส่งท้ายปี ดอกเบี้ย 0% 3 เดือนแรก ผ่อนเริ่มต้น 3,300 บาท ยื่นคำขอกู้และทำนิติกรรมภายใน  29 ธ.ค 66
วันเสาร์ที่ 11 พฤศจิกายน 2566
11/11/2566
“คารม” เผย ธอส. จัดโปรส่งท้ายปี ดอกเบี้ย 0% 3 เดือนแรก ผ่อนเริ่มต้น 3,300 บาท ยื่นคําขอกู้และทํานิติกรรมภายใน  29 ธ.ค 66
“คารม” เผย ธอส. จัดโปรส่งท้ายปี ดอกเบี้ย 0% 3 เดือนแรก ผ่อนเริ่มต้น 3,300 บาท ยื่นคําขอกู้และทํานิติกรรมภายใน  29 ธ.ค 66
วันนี้ (11 พ.ย 2566) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยธนาคารอาคารสงเคราะห์ (ธอส.) ในฐานะสถาบันการเงินของรัฐที่มีพันธกิจทําให้คนไทยมีบ้าน เพิ่มทางเลือกให้กับลูกค้าประชาชนได้มีที่อยู่อาศัยเป็นของตนเองและครอบครัวได้ง่ายขึ้น เตรียมกรอบวงเงิน 45,000 ล้านบาท จัดทํา 3 ผลิตภัณฑ์สินเชื่อบ้าน อัตราดอกเบี้ยคงที่ 3 ปีแรก ส่งท้ายปี 2566 โดยมีรายละเอียดดังนี้
1. สินเชื่อบ้าน Happy ;D กรอบวงเงิน 10,000 ล้านบาท สําหรับลูกค้าที่ต้องการกู้เพื่อซื้อบ้าน และห้องชุด (คอนโดมิเนียม) จากโครงการจัดสรรที่เข้าร่วมโครงการกับธนาคาร อัตราดอกเบี้ยเดือนที่ 1-3 เท่ากับ 0% ต่อปี เดือนที่ 4-12 เท่ากับ 2.50% ต่อปี ปีที่ 2 เท่ากับ 2.98% ต่อปี ปีที่ 3 เท่ากับ 3.55% ต่อปี เฉลี่ยอัตราดอกเบี้ย 3 ปีแรก เท่ากับ 2.80% ต่อปี กรณีกู้ 1 ล้านบาท ระยะเวลากู้ 40 ปี ผ่อนชําระเริ่มต้นเพียงเดือนละ 3,300 บาท
2. สินเชื่อ Mild Home กรอบวงเงิน 30,000 ล้านบาท สําหรับลูกค้าที่ต้องการกู้เพื่อซื้อ ปลูกสร้าง ต่อเติม ซ่อมแซม และไถ่ถอนจากสถาบันการเงินอื่น (รีไฟแนนซ์) อัตราดอกเบี้ยเดือนที่ 1-3 เท่ากับ 0.70% ต่อปี เดือนที่ 4-24 เท่ากับ 2.98% ต่อปี ปีที่ 3 เท่ากับ 3.55% ต่อปี เฉลี่ยอัตราดอกเบี้ย 3 ปีแรก เท่ากับ 2.98% ต่อปี กรณีกู้ 1 ล้านบาท ระยะเวลากู้ 40 ปี ผ่อนชําระเริ่มต้นเพียงเดือนละ 3,600 บาท ระยะเวลานานถึง 2 ปี
3. สินเชื่อบ้าน Happy Welfare กรอบวงเงิน 5,000 ล้านบาท สําหรับกลุ่มลูกค้าที่ทํางานในหน่วยงานที่มีสวัสดิการกับธนาคารและต้องการกู้เพื่อซื้อบ้าน ห้องชุด (คอนโดมิเนียม) ไถ่ถอนจากสถาบันการเงินอื่น (รีไฟแนนซ์) หรือชําระหนี้เกี่ยวกับที่อยู่อาศัยพร้อมกับรีไฟแนนซ์ อัตราดอกเบี้ยเดือนที่ 1-6 เท่ากับ 0.70% ต่อปี เดือนที่ 7-12 เท่ากับ 2.75% ต่อปี ปีที่ 2 เท่ากับ 2.98% ต่อปี และปีที่ 3 เท่ากับ 3.55% ต่อปี เฉลี่ยอัตราดอกเบี้ย 3 ปีแรก เท่ากับ 2.75% ต่อปี กรณีกู้ 1 ล้านบาท ระยะเวลากู้ 40 ปี ผ่อนชําระเริ่มต้นเพียง 3,500 บาทต่อเดือน
”ในภาวะอัตราดอกเบี้ยขาขึ้น ธอส. พร้อมช่วยเหลือให้ลูกค้าประชาชนได้มีที่อยู่อาศัยเป็นของตนเองง่ายขึ้น ผ่านการจัดทําผลิตภัณฑ์สินเชื่อดอกเบี้ยต่ํา อัตราดอกเบี้ยคงที่นานถึง 3 ปี เพื่อให้ลูกค้ามีภาระในการผ่อนชําระต่อเดือนอยู่ในระดับต่ํา และมีเงินเหลือเพียงพอต่อการดํารงชีพในแต่ละเดือน ซึ่งจะส่งผลทําให้มีเม็ดเงินหมุนเวียนในระบบเศรษฐกิจ ส่งผลดีต่อการเติบโตของเศรษฐกิจตามไปด้วย สําหรับผู้ที่สนใจสามารถยื่นคําขอกู้และทํานิติกรรมภายในวันที่29 ธันวาคม 2566ที่ ธอส. ทุกสาขาทั่วประเทศ“นายคารม กล่าว
รัฐบาลไทย-ข่าวทำเนียบรัฐบาล-จังหวัดชลบุรี เปิดปฏิบัติการตรวจสอบจับกุม “version pub pattaya” ตั้งสถานบริการโดยไม่ได้รับอนุญาต พร้อมเดินหน้าสนองนโยบาย มท.1 มุ่งจัดระเบียบสังคมและบังคับใช้กฎหมายอย่างเคร่งครัด
วันเสาร์ที่ 11 พฤศจิกายน 2566
11/11/2566
จังหวัดชลบุรี เปิดปฏิบัติการตรวจสอบจับกุม “version pub pattaya” ตั้งสถานบริการโดยไม่ได้รับอนุญาต พร้อมเดินหน้าสนองนโยบาย มท.1 มุ่งจัดระเบียบสังคมและบังคับใช้กฎหมายอย่างเคร่งครัด
จังหวัดชลบุรี เปิดปฏิบัติการตรวจสอบจับกุม “version pub pattaya” ตั้งสถานบริการโดยไม่ได้รับอนุญาต พร้อมเดินหน้าสนองนโยบาย มท.1 มุ่งจัดระเบียบสังคมและบังคับใช้กฎหมายอย่างเคร่งครัด เพื่อสร้างความผาสุกให้พี่น้องประชาชน
เมื่อวันที่ 10 พ.ย. 66 นายธวัชชัย ศรีทอง ผู้ว่าราชการจังหวัดชลบุรี เปิดเผยว่า จังหวัดชลบุรีมุ่งมั่นขับเคลื่อนเสริมสร้างความผาสุกให้กับสังคมไทย สนองนโยบายของ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เพื่อทําให้พี่น้องประชาชนได้ใช้ชีวิตในสังคมได้อย่างมีความสุข ปลอดภัย ไม่ต้องหวาดระแวงหรือเดือดร้อนรําคาญจากการกระทําผิดกฎหมายรูปแบบต่าง ๆ โดยบูรณาการการทํางานระหว่างฝ่ายปกครองร่วมกับหน่วยงานด้านความมั่นคงอย่างไร้รอยต่อเพื่อปฏิบัติหน้าที่ตามกฎหมาย และหนุนเสริมกระบวนการทํางานแบบภาคีเครือข่าย (Partnership) ตามนโยบายของนายสุทธิพงษ์ จุลเจริญ ปลัดกระทรวงมหาดไทย ทําให้สามารถดูแลสารทุกข์สุขดิบของพี่น้องประชาชนได้อย่างรอบด้าน ทําให้ประชาชนใช้ชีวิตได้อย่างมีความสุข ผู้กระทําผิดกฎหมายไม่มีที่ยืนในสังคม
"ตนได้รับรายงานจากนายพิสิษฐ สิริสวัสดินุกูล นายอําเภอบางละมุง ว่า เมื่อคืนที่ผ่านมา เวลา 01.05 น. ได้สั่งการให้นางสาวกมลชนก ก้อนสมบัติ ปลัดอําเภอบางละมุง พร้อมด้วยกําลังสมาชิกกองอาสารักษาดินแดนบางละมุงที่ 5 ชุดปฏิบัติการพิเศษอําเภอบางละมุง ร่วมกับเจ้าหน้าที่ สภ.เมืองพัทยา เข้าตรวจสอบจับกุม สถานบริการ ชื่อ “version pub pattaya” โดยได้มีการสืบสวนและตรวจสอบข้อมูลพบการกระทําความผิด ได้แก่ 1) ตั้งสถานบริการโดยมิได้รับใบอนุญาตจากพนักงานเจ้าหน้าที่ 2) ขายสุราโดยไม่ได้รับอนุญาต พร้อมทั้งได้มีการตรวจสารเสพติดและตรวจบัตรประชาชนผู้เข้าใช้บริการ ไม่พบผู้ใช้สารเสพติด และไม่มีเด็กอายุต่ํากว่าที่กฎหมายกําหนดเข้าใช้บริการ จึงได้รวบรวมเอกสารหลักฐานเพื่อดําเนินการจัดทําบันทึกจับกุม และนําส่งพนักงานสอบสวนดําเนินคดีตามกระบวนการทางกฎหมายต่อไป” ผู้ว่าราชการจังหวัดชลบุรีกล่าว
นายธวัชชัย ศรีทอง ผู้ว่าราชการจังหวัดชลบุรี กล่าวในช่วงท้ายว่า จังหวัดชลบุรียังคงเดินหน้าปฏิบัติการบูรณาการการทํางานเป็นทีมร่วมกันระหว่างฝ่ายปกครอง ฝ่ายความมั่นคง ตลอดจนหน่วยงานที่เกี่ยวข้องตามกฎหมายประเภทต่าง ๆ เพื่อจัดระเบียบสังคม สร้างความสงบสุข และความเป็นระเบียบเรียบร้อยให้เกิดขึ้น และขอย้ําเตือนไปยังผู้ประกอบการ ทั้งสถานบริการ และสถานประกอบการที่มีลักษณะคล้ายสถานบริการ และร้านทุกประเภท ให้ปฏิบัติตามกฎหมายที่เกี่ยวข้องตามที่ได้รับอนุญาตอย่างเคร่งครัด และหากพบการกระทําผิดในลักษณะไม่มีใบอนุญาต ก็จะต้องถูกดําเนินการตามกฎหมายอย่างเข้มข้น จึงขอให้เลิกการกระทําผิดกฎหมายทุกประเภท หากตรวจพบ ไม่มีข้ออ้างหรือข้อละเว้นใด ๆ ทุกคนต้องอยู่ภายใต้กฎหมาย โดยพี่น้องประชาชนสามารถแจ้งเบาะแสการกระทําความผิดได้ทางสายด่วนศูนย์ดํารงธรรม โทร. 1567 ตลอด 24 ชั่วโมง เพื่อเจ้าหน้าที่จะได้ดําเนินการต่อไป
รัฐบาลไทย-ข่าวทำเนียบรัฐบาล-​“พวงเพ็ชร” ยันรัฐบาลเดินหน้า ‘กองทุนชุมชนเมือง  “  ด้านชุมชนหวังรัฐดัน เพิ่มทุน เติมเงิน กระตุ้นเศรษฐกิจ
วันเสาร์ที่ 11 พฤศจิกายน 2566
11/11/2566
​“พวงเพ็ชร” ยันรัฐบาลเดินหน้า ‘กองทุนชุมชนเมือง  “  ด้านชุมชนหวังรัฐดัน เพิ่มทุน เติมเงิน กระตุ้นเศรษฐกิจ
​“พวงเพ็ชร” ยันรัฐบาลเดินหน้า ‘กองทุนชุมชนเมือง  “  ด้านชุมชนหวังรัฐดัน เพิ่มทุน เติมเงิน กระตุ้นเศรษฐกิจ
วันที่ 11 พฤศจิกายน 2566 นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ (สทบ.) ร่วมประชุมรับฟังข้อเสนอและมอบนโยบายให้กับกองทุนชุมชนเมืองในพื้นที่กรุงเทพมหานคร
ที่ประชุมได้มีการแลกเปลี่ยนความคิดเห็นด้านต่างๆ อาทิ ภาระหนี้เสียของสมาชิกกองทุนชุมชนเมืองในพื้นที่กรุงเทพมหานคร
ซึ่งบางกองทุนประสบปัญหาและอุปสรรคในการขับเคลื่อนงานเนื่องจากภาวะเศรษฐกิจ ขาดการบูรณาการร่วมกันระหว่างหน่วยงาน ขาดความชัดเจนในข้อกฎหมาย ไม่มีการลงโทษที่ชัดเจน กรณีสมาชิกไม่คืนเงิน และการขับเคลื่อนงานในการดําเนินการดําเนินงานล่าช้า เป็นต้น
ส่วนข้อเสนอแนะที่อยากให้นางพวงเพ็ชร ในฐานะที่เป็นรัฐมนตรีกํากับดูแล สทบ. เร่งดําเนินการ คือ อยากให้มีการฟื้นฟูและจัดตั้งกองทุนชุมชนเมืองในพื้นที่กรุงเทพมหานคร ขึ้นใหม่ โดยมีการเพิ่มทุนอีก 1 ล้านบาท เพื่อเพิ่มประสิทธิภาพในการดําเนินงาน พร้อมทั้งขอให้มีหน่วยงานกลางที่ชัดเจน เพื่อแก้ไขปัญหาได้อย่างทันท่วงที ส่วนการพักชําระหนี้ ควรพักทั้งเงินต้นและดอกเบี้ย และเสนอให้มีการจัดสัดส่วนหมู่บ้านขึ้นมาใหม่ในการจัดตั้งกองทุนหมู่บ้านและชุมชนเมือง นอกจากนี้ ยังเสนอให้หน่วยงานภาครัฐดําเนินการสนับสนุนอย่างต่อเนื่องในทุกด้าน เช่น การจัดอบรมด้านบัญชี ข้อกฎหมาย ฯลฯ
นางพวงเพ็ชร เปิดเผยภายหลังการประชุมว่า กองทุนชุมชนเมืองในพื้นที่กรุงเทพมหานคร มี 3 รูปแบบ คือ 1. ดําเนินการอยู่ มีผลการดําเนินการที่ดี 2. หยุดดําเนินการ และ 3. ที่ยังไม่เคยตั้งกองทุน
ทั้งนี้ รัฐบาลยังคงจะดําเนินการสนับสนุนการดําเนินงานของกองทุนชุมชนเมืองในพื้นที่กรุงเทพมหานครต่อไป พร้อมจะชูกองทุนที่มีดําเนินการยอดเยี่ยม ให้เป็นกองทุนตัวอย่างในการบริหารจัดการ รวมถึงจะมีการส่งเสริมความรู้ และการเรียนการสอนด้านบัญชี เพื่อให้สมาชิกมีวิชาความรู้ สามารถนําไปใช้ประโยชน์ พัฒนาได้
รัฐบาลไทย-ข่าวทำเนียบรัฐบาล-รมว.สธ. ถวายผ้าพระกฐินพระราชทาน กระทรวงสาธารณสุข ประจำปี 2566
วันเสาร์ที่ 11 พฤศจิกายน 2566
รมว.สธ. ถวายผ้าพระกฐินพระราชทาน กระทรวงสาธารณสุข ประจําปี 2566
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานถวายผ้าพระกฐินพระราชทาน กระทรวงสาธารณสุข ประจําปี 2566
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานถวายผ้าพระกฐินพระราชทาน กระทรวงสาธารณสุข ประจําปี 2566 โดยมี นายแพทย์โอภาส การย์กวินพงศ์ ปลัดกระทรวงสาธารณสุข คณะผู้บริหาร ข้าราชการ เจ้าหน้าที่กระทรวงสาธารณสุขและพุทธศาสนิกชน ร่วมพิธี พร้อมมอบตู้ยาและทุนการศึกษาให้กับโรงเรียนในพื้นที่ ณ วัดป้อมวิเชียรโชติการาม จ.สมุทรสาคร
*********************11 พฤศจิกายน 2566
รัฐบาลไทย-ข่าวทำเนียบรัฐบาล-โฆษกรัฐบาลชี้แจงทุกคำตอบเกี่ยวกับ Digital Wallet ผ่านข้อมูล infographics ตอบคำถามคาใจประชาชน
วันเสาร์ที่ 11 พฤศจิกายน 2566
11/11/2566
โฆษกรัฐบาลชี้แจงทุกคําตอบเกี่ยวกับ Digital Wallet ผ่านข้อมูล infographics ตอบคําถามคาใจประชาชน
โฆษกรัฐบาลชี้แจงทุกคําตอบเกี่ยวกับ Digital Wallet ผ่านข้อมูล infographics ตอบคําถามคาใจประชาชน
วันนี้ (11 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เผยแพร่ infographics คําถามคาใจ Digital Wallet ฉบับประชาชน ตอบทุกคําถามที่ประชาชนสงสัยต่อนโยบาย Digital Wallet
โฆษกประจําสํานักนายกรัฐมนตรี ชี้แจงประเด็นที่ยังมีข้อสงสัยต่อนโยบายกระตุ้นเศรษฐกิจ ในสังคมไทยผ่าน infographics เพื่อให้ประชาชนได้เข้าใจถึงแนวคิด หลักคิด การดําเนินมาตรการ ซึ่งล้วนเกิดขึ้นจากการพิจารณาอย่างถ้วนถี่ของรัฐบาล นายเศรษฐา ทวีสิน นายกรัฐมนตรี ซึ่งต้องการกระตุ้นการใช้จ่ายให้เกิดเงินหมุนเวียนในระบบเศรษฐกิจ เพิ่มโอกาส ยกระดับวิถีชีวิต พัฒนาความเป็นอยู่ ลดความเหลื่อมล้ําในสังคม
“นายกรัฐมนตรียืนยันการทํางานตั้งแต่วันแรกที่เข้ารับตําแหน่ง ต้องการพัฒนาชาติบ้านเมืองให้เกิดการเปลี่ยนแปลง และที่สําคัญที่สุดคือทําให้ชีวิตพี่น้องประชาชนดีขึ้น ซึ่งมีหลายการทํางานที่ประสบความสําเร็จแล้วเพียงช่วงเวลา 60 วันที่เข้ารับหน้าที่ และตอนนี้ รัฐบาลมุ่งหน้าที่จะพัฒนาภาพรวมของระบบเศรษฐกิจทั้งระบบให้ดีขึ้น แก้ปัญหาเก่า เพิ่มโอกาสไม่ให้เกิดปัญหาทางเศรษฐกิจในอนาคต” นายชัย กล่าว
https://m.facebook.com/story.php?story_fbid=pfbid034Lt13UUktbhCnhC3iRiAbrsaaoP1m323g22bay7zDsn1YXsD2aKDchmz1LX3PPPCl&id=100087948379831&mibextid=qC1gEa
รัฐบาลไทย-ข่าวทำเนียบรัฐบาล-มหาดไทยมีมาตรการแบ่งเบาภาระพี่น้องประชาชนเพิ่มอีก มท.1 ลงนามประกาศขยายเวลาจัดเก็บภาษีที่ดินและสิ่งปลูกสร้างปี 67 อีก 2 เดือน จากชำระภายใน เม.ย. เป็น มิ.ย.
วันเสาร์ที่ 11 พฤศจิกายน 2566
11/11/2566
มหาดไทยมีมาตรการแบ่งเบาภาระพี่น้องประชาชนเพิ่มอีก มท.1 ลงนามประกาศขยายเวลาจัดเก็บภาษีที่ดินและสิ่งปลูกสร้างปี 67 อีก 2 เดือน จากชําระภายใน เม.ย. เป็น มิ.ย.
มหาดไทยมีมาตรการแบ่งเบาภาระพี่น้องประชาชนเพิ่มอีก มท.1 ลงนามประกาศขยายเวลาจัดเก็บภาษีที่ดินและสิ่งปลูกสร้างปี 67 อีก 2 เดือน จากชําระภายใน เม.ย. เป็น มิ.ย. ส่วนกรณีผ่อนชําระงวดสุดท้ายขยับเป็นภายใน ส.ค.
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า นายอนุทิน ชาญวีรกูล รองนายกรัฐมนตรีและรมว.มหาดไทย ได้ลงนามในประกาศกระทรวงมหาดไทย เรื่อง ขยายกําหนดเวลาดําเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ประจําปี 2567 ซึ่งมีสาระสําคัญเป็นการขยายกําหนดการจัดเก็บภาษีที่ดินและสิ่งปลูกสร้างประจําปี 2567 เป็นการทั่วไป ออกไป 2 เดือน
"ตามที่ รมว.มหาดไทยได้มีนโยบายให้ทุกหน่วยงานภายใต้กระทรวงมหาดไทยมีมาตรการเพื่อแบ่งเบาภาระพี่น้องประชาชนที่เผชิญกับค่าครองชีพที่สูงขึ้น ซึ่งตอนนี้ได้เริ่มดําเนินการแล้วในส่วนของไฟฟ้า ส่วนของประปาอยู่ระหว่างการพิจารณา ล่าสุดกระทรวงมหาดไทยได้ออกประกาศให้มีการขยายกําหนดการเก็บภาษีที่ดินและท้องถิ่นในปี 2567 ออกไป 2 เดือน ซึ่งท่านอนุทิน ได้ลงนามแล้ว และขณะนี้อยู่ระหว่างรอประกาศในราชกิจจานุเบกษาก่อนมีผลบังคับต่อไป โดยมาตรการนี้จะช่วยทําให้ประชาชนมีเวลาสามารถบริหารค่าใช้จ่าย เหลือสภาพคล่องไปใช้จ่ายในระยะเวลาที่ยืดออกไป สอดคล้องกับนโยบายของรัฐบาลที่ขณะนี้อยู่ในช่วงของการฟื้นเศรษฐกิจ" น.ส.ไตรศุลี กล่าว
โฆษกกระทรวงมหาดไทย กล่าวว่า สาระสําคัญของประกาศกระทรวงฯ ได้ขยายระยะเวลาดําเนินการในส่วนต่างๆ ที่เกี่ยวข้องกับการจัดเก็บภาษีที่ดินและสิ่งปลูกสร้างดังนี้ 1)ขยายกําหนดเวลาขององค์กรปกครองส่วนท้องถิ่น (อปท.) ในการจัดทําบัญชีรายการที่ดินและสิ่งปลูกสร้างเพื่อประกาศ พร้อมจัดทําข้อมูลเกี่ยวข้องกับผู้เสียภาษีแต่ละรายทราบ จากเดิมภายในเดือน พ.ย. 2566 เป็น ภายในเดือน ม.ค. 2567 2)ขยายกําหนดเวลาของ อปท. ในการประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จําเป็นในการจัดเก็บภาษี จากเดิมก่อนวันที่ 1 ก.พ. 2567 เป็น ก่อนวันที่ 1 เม.ย. 25673) ขยายกําหนดเวลาของ อปท. ในการแจ้งการประเมินภาษี โดยส่งแบบประเมินภาษีให้ประชาชนผู้เสียภาษี จากเดิมภายในเดือน ก.พ. 2567 เป็น ภายในเม.ย. 2567 4)ขยายกําหนดเวลาของผู้เสียภาษีในการชําระภาษีตามแบบแจ้งการประเมินภาษี จากเดิมภายในเดือน เม.ย. 2567 เป็น ภายในเดือนมิ.ย. 2567 5)ขยายกําหนดเวลาของผู้เสียภาษีในการผ่อนชําระภาษี ดังนี้ งวดที่1 จากเดิมชําระภายในเดือนเม.ย. 2567 เป็น ภายในเดือนมิ.ย. 2567 งวดที่2 จากเดิมภายในเดือน พ.ค. 2567 เป็น ภายในเดือน ก.ค. 2567 และ งวดที่3 จากเดิมภายในเดือน มิ.ย. 2567 เป็น ภายในเดือน ส.ค. 25676)ขยายกําหนดเวลาของ อปท. ในการมีหนังสือแจ้งเตือนผู้เสียภาษีที่มีภาษีค้าง จากเดิมภายในเดือน พ.ค. 2567 เป็น ภายในเดือน ก.ค. 2567 และ 7)ขยายกําหนดเวลาของ อปท. ในการแจ้งรายการภาษีค้างชําระให้สํานักงานที่ดินหรือสํานักงานที่ดินสาขา จากเดิมภายในเดือนมิ.ย. 2567 เป็นภายในเดือน ส.ค. 2567
รัฐบาลไทย-ข่าวทำเนียบรัฐบาล-โฆษกรัฐบาลเผย นิตยสาร Lonely Planet จัดอันดับ Best in Travel 2024 ยกย่องให้ภาคใต้ของไทยติดอันดับ 1 ใน 10 ภูมิภาคที่น่าเที่ยวที่สุดในโลก
วันเสาร์ที่ 11 พฤศจิกายน 2566
11/11/2566
โฆษกรัฐบาลเผย นิตยสาร Lonely Planet จัดอันดับ Best in Travel 2024 ยกย่องให้ภาคใต้ของไทยติดอันดับ 1 ใน 10 ภูมิภาคที่น่าเที่ยวที่สุดในโลก
โฆษกรัฐบาลเผย นิตยสาร Lonely Planet จัดอันดับ Best in Travel 2024 ยกย่องให้ภาคใต้ของไทยติดอันดับ 1 ใน 10 ภูมิภาคที่น่าเที่ยวที่สุดในโลก โดยนายกฯ เชื่อมั่นในศักยภาพการท่องเที่ยวไทยเป็นอีกปัจจัยสําคัญดึงดูดเงิน พัฒนาเศรษฐกิจ
วันที่ 11 พฤศจิกายน 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า นิตยสารระดับโลก Lonely Planet ได้ทําการจัดทําการจัดอันดับสถานที่ท่องเที่ยวที่ดีที่สุดในโลกสําหรับปีหน้า หรือ Best in Travel 2024 ซึ่งจากผลการจัดอันดับนี้ภาคใต้ของประเทศไทยติดอันดับ Top 10 ภูมิภาคที่น่าเที่ยวที่สุดในโลกปี 2024 (ข้อมูลจาก https://www.lonelyplanet.com/best-in-travel/regions) ซึ่งในปีนี้มีการขยายการจัดหมวดหมู่ออกเป็น 5 หมวดหมู่ ได้แก่ ประเทศ ภูมิภาค เมือง จุดหมายปลายทางการท่องเที่ยวแบบยั่งยืน และสถานที่ที่คุ้มค่าที่สุด ซึ่งในหมวดหมู่ภูมิภาค ภาคใต้ของไทยได้ติดอยู่ในภูมิภาคที่น่าเที่ยวที่สุดสําหรับปี 2024 ซึ่งถือเป็นเรื่องที่น่ายินดีสําหรับคนไทย
โฆษกประจําสํานักนายกรัฐมนตรี กล่าวว่า Lonely Planet ได้กล่าวถึงความโดดเด่นภาคใต้ของไทย ไว้ว่า “เป็นภูมิภาคที่แสดงให้เห็นอีกด้านหนึ่งของไทย ซึ่งมีการผสมผสานทั้งมัสยิดอันวิจิตรงดงาม และศาลเจ้าอันลึกลับซึ่งมีเสียงสวดมนต์อันไพเราะพร้อมเสียงระฆังของวัด มีชายหาดอันเงียบสงบยาวหลายไมล์ หมู่บ้านชาวประมงตามวิถีแบบดั้งเดิม อุทยานแห่งชาติที่สวยงามซึ่งปกคลุมไปด้วยผืนป่า รวมถึงเป็นภูมิภาคที่มีประวัติศาสตร์ยาวนานหลายศตวรรษ มีอาหารฮาลาลที่มีเอกลักษณ์และวัฒนธรรมท้องถิ่นที่ผสมผสานระหว่างไทย มาเลย์ และอินโด-เปอร์เซีย ยาวนานหลายศตวรรษ” สิ่งเหล่านี้ล้วนเป็นการชื่นชมของ Lonely Planet ที่ได้บรรยายให้ชาวโลกได้เห็นว่าภาคใต้ของไทยมีความหลากหลายที่งดงาม จึงชวนอยากให้นานาชาติมาสัมผัส
ทั้งนี้ Lonely Planet ได้แนะนํากิจกรรมและสถานที่ท่องเที่ยวสําหรับผู้ที่ต้องการมาเที่ยวภาคใต้ของไทยในปี 2024 ทั้งการสัมผัสบรรยากาศเมืองเก่าที่ผสมผสานความเป็นไทยและจีนในอําเภอหาดใหญ่ จังหวัดสงขลา การสํารวจธรรมชาติทั้งเดินชมถ้ําและส่องนกในจังหวัดพัทลุง การเที่ยวชมชมเกาะที่สวยงามมากมายในจังหวัดตรังและสตูล การท่องเที่ยวเชิงธรรมชาติในอําเภอเบตง จังหวัดยะลา และการสัมผัสวิถีชีวิตคนไทย-มุสลิมและธรรมชาติที่สวยงามในจังหวัดนครศรีธรรมราช
“นายกรัฐมนตรีเชื่อมั่นในศักยภาพด้านอุตสาหกรรมท่องเที่ยวของไทย ซึ่งภาคใต้ของไทยเป็นแหล่งท่องเที่ยวที่ทรงคุณค่า ทั้งแหล่งท่องเที่ยวด้านธรรมชาติ วัฒนธรรม และวิถีชีวิต ที่มีเอกลักษณ์ ผสมผสานความเป็นพหุวัฒนธรรม เชื่อมั่นว่าไทยจะติดอันดับยอดเยี่ยมของการจัดอันดับด้านการท่องเที่ยวอีกมาก ซึ่งจะช่วยขับเคลื่อนระบบเศรษฐกิจ กระจายความเจริญภายในประเทศได้อย่างดี” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-'นลินี ทวีสิน' เผยไทย - จีน รุกผลักดันการค้าสู่ระดับมณฑลท้องถิ่น เล็งสานต่อประชุม JC เปิดตลาดสินค้าใหม่
วันเสาร์ที่ 11 พฤศจิกายน 2566
11/11/2566
'นลินี ทวีสิน' เผยไทย - จีน รุกผลักดันการค้าสู่ระดับมณฑลท้องถิ่น เล็งสานต่อประชุม JC เปิดตลาดสินค้าใหม่
'นลินี ทวีสิน' เผยไทย - จีน รุกผลักดันการค้าสู่ระดับมณฑลท้องถิ่น เล็งสานต่อประชุม JC เปิดตลาดสินค้าใหม่
วันนี้ (8 พ.ย.66) นางนลินี ทวีสิน ผู้แทนการค้าไทย เปิดเผยหลังจากการเดินทางไปเยือนนครเซี่ยงไฮ้ สาธารณรัฐประชาชนจีน ร่วมกับนายภูมิธรรม เวชยชัย รองนายกรัฐมนตรี และ รมว.พณ. และผู้บริหารกระทรวงพาณิชย์ ระหว่างวันที่ 4 - 6 พ.ย 66 ว่า การได้พบกับนายหวัง เหวินเต้า รมว.พณ.จีน เป็นโอกาสอันดีที่ได้กระชับความสัมพันธ์ทางด้านการค้าของทั้งสองประเทศ โดยในปีนี้จีนได้จัดงาน China International Import Expo ครั้งที่ 6 ขึ้น ตามนโยบายการเปิดกว้างทางเศรษฐกิจของจีนที่ให้ประเทศต่าง ๆ มีส่วนร่วม ซึ่งประเทศไทยได้เข้าร่วมงานใน 2 ส่วน คือ การจัดนิทรรศการ Country Exhibition Thailand Pavilion ประชาสัมพันธ์ภาพลักษณ์ประเทศไทย และการจัดแสดงสินค้า Enterprise and Business Exhibition เน้นนําเสนอผลิตภัณฑ์อาหารและการเกษตรของไทย ซึ่งมีผู้เข้าชมเป็นจํานวนมาก
ผู้แทนการค้าไทยกล่าวว่า ปัจจุบันสถานการณ์โควิด-19 คลี่คลายลง และทั้งสองฝ่ายจัดตั้งรัฐบาลชุดใหม่เสร็จสิ้นแล้วจึงเป็นโอกาสอันดีที่จะมีการประชุมคณะกรรมการร่วมว่าด้วยการค้าการลงทุนและความร่วมมือทางเศรษฐกิจ (JC) ไทย - จีน ครั้งที่ 7 ในระยะอันใกล้นี้ เพื่อสานต่อเป้าหมายทางการค้าและจัดทําแผนปฏิบัติการร่วมฉบับใหม่ การเปิดตลาดสินค้าเกษตร การอํานวยความสะดวกในการขนส่งสินค้าระหว่างไทยและจีน เพื่อส่งเสริมการขยายมูลค่าการค้ากันระหว่างกัน
"ที่ผ่านมาไทยและจีนมีความร่วมมือทางการค้าลงไปถึงในระดับมณฑล/ท้องถิ่น โดยกระทรวงพาณิชย์ของไทยได้จัดทําบันทึกความเข้าใจกับเมืองหรือมณฑลของจีนแล้ว 4 ฉบับ คือ ไห่หนาน กานซู่ เซินเจิ้น และยูนนาน โดยในอนาคตจะทําบันทึกความเข้าใจว่าด้วยความร่วมมือทางการค้ากับเมืองหรือมณฑลอื่นเพิ่มเติม เช่น เซี่ยเหมิน ซานซี เฮร์หลงเจียง และเหอเป่ย ทั้งนี้ จีนเป็นคู่ค้าอันดับ 1 ที่มีมูลค่าการค้าระหว่างกันกับไทยสูงที่สุดติดต่อกันถึง 11 ปี ตั้งแต่ปี 2556 โดยปีที่แล้วมีมูลค่าการค้ารวม 105,196.80 ล้านเหรียญสหรัฐ สินค้าส่งออกหลักของไทยไปจีน ได้แก่ ผลไม้สด แช่เย็น แช่แข็ง และแห้ง ผลิตภัณฑ์ยาง เม็ดพลาสติก มันสําปะหลัง เครื่องคอมพิวเตอร์และอุปกรณ์ส่วนประกอบ เป็นต้น" นางนลินี กล่าว
รัฐบาลไทย-ข่าวทำเนียบรัฐบาล-นายกรัฐมนตรีเดินทางเยือนสหรัฐอเมริกา เพื่อร่วมการประชุมผู้นำเขตเศรษฐกิจเอเปค ครั้งที่ 30 และกิจกรรมที่เกี่ยวข้อง สานต่อบทบาทโดดเด่นเป็นที่ยอมรับ จากการเป็นเจ้าภาพเอเปคปี 2565
วันเสาร์ที่ 11 พฤศจิกายน 2566
11/11/2566
นายกรัฐมนตรีเดินทางเยือนสหรัฐอเมริกา เพื่อร่วมการประชุมผู้นําเขตเศรษฐกิจเอเปค ครั้งที่ 30 และกิจกรรมที่เกี่ยวข้อง สานต่อบทบาทโดดเด่นเป็นที่ยอมรับ จากการเป็นเจ้าภาพเอเปคปี 2565
นายกรัฐมนตรีเดินทางเยือนสหรัฐอเมริกา เพื่อร่วมการประชุมผู้นําเขตเศรษฐกิจเอเปค ครั้งที่ 30 และกิจกรรมที่เกี่ยวข้อง สานต่อบทบาทโดดเด่นเป็นที่ยอมรับ จากการเป็นเจ้าภาพเอเปคปี 2565
วันนี้ (11 พฤศจิกายน 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่าในวันพรุ่งนี้ (12 พฤศจิกายน 2566) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ จะเดินทางเข้าร่วมการประชุมผู้นําเขตเศรษฐกิจเอเปค ครั้งที่ 30 (2023 APEC Economic Leaders’ Meeting) และกิจกรรมที่เกี่ยวข้อง ระหว่างวันที่ 12 - 19 พฤศจิกายน 2566 ณ นครซานฟรานซิสโก รัฐแคลิฟอร์เนีย สหรัฐอเมริกา
โดยเอเปคเป็นเวทีพิเศษที่ไทยมีบทบาทเท่าเทียมและใกล้ชิดกับเขตเศรษฐกิจทั่วภูมิภาคโดยเฉพาะเขตเศรษฐกิจมหาอํานาจ เช่น สหรัฐฯ จีน และรัสเซีย และเป็นเวทีที่ไทย มีบทบาทโดดเด่นเป็นที่ยอมรับ โดยเฉพาะความสําเร็จจากการเป็นเจ้าภาพเอเปคเมื่อปี 2565 ของไทยภายใต้หัวข้อหลัก “Open. Connect. Balance.” ซึ่งประสบผลสําเร็จเป็นอย่างดีถือเป็นการรวมตัวของผู้นําแบบพบหน้า ครั้งแรกในรอบ 4 ปี และบรรลุผลลัพธ์สําคัญโดยฉันทามติท่ามกลางภูมิรัฐศาสตร์โลกที่ท้าทาย
การเข้าร่วมการประชุมฯ ของนายกรัฐมนตรีในครั้งนี้ เป็นโอกาสเพื่อนําเสนอนโยบาย สร้างความเชื่อมั่น รวมถึงสานต่อผลลัพธ์ของการเป็นเจ้าภาพเอเปคของไทยในปี 2565 โดยยังจะเป็นโอกาสให้ได้พบหารือเพื่อสร้างความร่วมมือกับเขตเศรษฐกิจเอเปค และภาคเอกชนเอเปค โดยประเด็นที่ไทยผลักดัน อาทิ (1) การค้าการลงทุน ย้ําความมุ่งมั่นต่อระบบการค้าพหุภาคีที่มีองค์การการค้าโลกเป็นแกนกลาง (2) ความเชื่อมโยง ผ่านการเสริมสร้างโครงสร้างพื้นฐาน โดยเฉพาะการพัฒนาโครงสร้างพื้นฐานเพื่อเป็นศูนย์กลางขนส่งในภูมิภาค เชื่อมโยงมหาสมุทรแปซิฟิกกับมหาสมุทรอินเดียผ่านโครงการ Landbridge (3) ความยั่งยืน ผลักดันการสานต่อเป้าหมายกรุงเทพฯ (4) เศรษฐกิจดิจิทัล และ (5) ความครอบคลุมและความเท่าเทียม
ซึ่งในโอกาสนี้ นายกรัฐมนตรีจะมีภารกิจในกรอบเอเปค ประกอบด้วย การกล่าวปาฐกถาในการประชุมสุดยอดผู้นําภาคเอกชนของเอเปค (APEC CEO Summit) การหารือในช่วงอาหารกลางวันและการหารืออย่างไม่เป็นทางการระหว่างผู้นําเขตเศรษฐกิจเอเปคกับแขกพิเศษของประธาน การหารือระหว่างผู้นําเขตเศรษฐกิจเอเปคกับสภาที่ปรึกษาทางธุรกิจเอเปค และการประชุมผู้นําเขตเศรษฐกิจเอเปคในรูปแบบ Retreat
รวมทั้ง นายกรัฐมนตรีจะร่วมกิจกรรมเพื่อสนับสนุนการค้าการลงทุนในไทยในการเดินทางครั้งนี้ด้วย
รัฐบาลไทย-ข่าวทำเนียบรัฐบาล-"รัดเกล้า" ย้ำ รัฐบาล. โดยกระทรวง​อุตสาหกรรม​ เดินหน้าตั้งกรมอุตสาหกรรมฮาลาล​ หนุนยกระดับฮาลาลรองรับการท่องเที่ยวมุสลิมเต็มที่ เพราะ​ "ฮาลาลเป็นยิ่งกว่าอาหาร​ ฮาลาลคือความศรัทธา
วันเสาร์ที่ 11 พฤศจิกายน 2566
11/11/2566
"รัดเกล้า" ย้ํา รัฐบาล. โดยกระทรวง​อุตสาหกรรม​ เดินหน้าตั้งกรมอุตสาหกรรมฮาลาล​ หนุนยกระดับฮาลาลรองรับการท่องเที่ยวมุสลิมเต็มที่ เพราะ​ "ฮาลาลเป็นยิ่งกว่าอาหาร​ ฮาลาลคือความศรัทธา
"รัดเกล้า" ย้ํา รัฐบาล. โดยกระทรวง​อุตสาหกรรม​ เดินหน้าตั้งกรมอุตสาหกรรมฮาลาล​ หนุนยกระดับฮาลาลรองรับการท่องเที่ยวมุสลิมเต็มที่ เพราะ​ "ฮาลาลเป็นยิ่งกว่าอาหาร​ ฮาลาลคือความศรัทธาและวิถีชีวิต"
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวถึงอุตสาหกรรมอาหารฮาลาล เป็นอุตสาหกรรมเป้าหมายที่รัฐบาล โดยกระทรวงอุตสาหกรรมให้อุตสาหกรรม​ โดยรัฐมนตรีว่าการกระทรวงอุตสาหกรรม​ พิมพ์ภัทรา วิชัยกุลสให้แนวทางไว้ว่า​ "อุตสาหกรรมฮาลาลมีมากกว่าเรื่องอาหาร​ แต่รวมถึงการผลิตหรือการบริการอื่น ที่ไม่ขัดต่อบัญญัติของศาสนาอิสลาม ได้แก่ เครื่องสําอาง เครื่องใช้ประจําวัน เครื่องนุ่งห่ม สาธารณูปโภค เป็นต้น​ การผลักดันให้ไทยได้เป็นศูนย์กลางอาหารฮาลาลในภูมิภาค หรือ ฮาลาลฮับ (Halal Hub) และเป็นครัวโลกนั้นเป็นเพียงจุดเริ่มต้น​ ฮาลาลเป็นยิ่งกว่าอาหาร​ ฮาลาลคือความศรัทธาและวิถีชีวิต เราจะไปให้ไกลกว่าแค่เรื่องอาหาร"
ในก้าวแรกนี้​ สํานักงานเศรษฐกิจอุตสาหกรรม (สศอ.) กระทรวงอุตสาหกรรมได้เตรียมมาตรการและแผนงาน รวมทั้งแก้ไขกฎระเบียบที่เป็นอุปสรรค เพื่อยกระดับอุตสาหกรรมอาหารฮาลาลสําหรับรองรับการท่องเที่ยวและผลักดันการส่งออกไปยังตลาดที่มีศักยภาพ เช่น ตะวันออกกลาง อาเซียน และเอเชียใต้ เป็นต้น นอกจากนี้จะมีการผลักดันกรมก่อตั้งกรมอุตสาหกรรมฮาลาล ขึ้นมาโดยเฉพาะ เพื่อยกระดับฮาลาลไทยสู่สากลอย่างเต็มที่ ​
ตลาดอาหารฮาลาลเป็นตลาดที่มีศักยภาพ ที่มีมูลค่ากว่า 2 ล้านล้านเหรียญสหรัฐฯ เติบโตเฉลี่ยร้อยละ 13.5 ตามสัดส่วนประชากรมุสลิมโลกที่เติบโตอย่างต่อเนื่อง ปัจจุบันประเทศไทยส่งออกสินค้าอาหารฮาลาลในปี 2566 เพียงครึ่งปีแรก (ม.ค.-ก.ค.) สามารถส่งออกมีมูลค่าถึง 136,503 ล้านบาท เติบโตเฉลี่ยร้อยละ 7 เมื่อเทียบกับช่วงเดียวกันของปีก่อน ส่วนใหญ่เป็นกลุ่มอาหารฮาลาลโดยธรรมชาติ เช่น ข้าว ธัญพืช น้ําตาลทราย ฯลฯ ในขณะที่กลุ่มอาหารที่ต้องผ่านการรับรอง เช่น เนื้อสัตว์-อาหารทะเล อาหารแปรรูป ฯลฯ มีอัตราการเติบโตลดลงร้อยละ 7.5 และ 10.3 ตามลําดับ ซึ่งไทยมีผู้ผลิตอาหารฮาลาลกว่า 15,043 ราย มีร้านอาหารฮาลาลมากกว่า 3,500 ร้าน ดังนั้น หากจะผลักดันให้อาหารฮาลาลของไทยขยายตลาดมากขึ้นและเป็นที่ยอมรับในตลาดโลก
"การผลักดันครั้งนี้​ เป็นโอกาสที่ดีมากสําหรับคนไทย​ โดยเฉพาะพี่น้องมุสลิม ซึ่งการที่ไทยมีพรหมแดนติดกับประเทศมาเลเซียนั้นเป็นจุดแข็งให้สามารถเป็นศูนย์กลางอาหารฮาลาลในภูมิภาค หรือ ฮาลาลฮับ (Halal Hub) เป็นฐานการผลิตที่ดีสําหรับทั้งชาวมุสลิมในประเทศเองและเพื่อส่งออกรองรับตลาดโลก สอดรับกับการเป็นครัวของโลกอย่างชัดเจน​ และที่น่าตื่นเต้นที่สุดคือนี่เป็นเพียงแค่จุดเริ่มต้น" รัดเกล้าฯ กล่าว
รัฐบาลไทย-ข่าวทำเนียบรัฐบาล-เปิดประเด็นสำคัญของนโยบายดิจิทัล วอลเล็ต
วันศุกร์ที่ 10 พฤศจิกายน 2566
เปิดประเด็นสําคัญของนโยบายดิจิทัล วอลเล็ต
.....
เปิดประเด็นสําคัญของนโยบายดิจิทัล วอลเล็ต
- กฎเกณฑ์ผู้ได้รับสิทธิ
- เงื่อนไขซื้ออะไรได้/ไม่ได้
- ประเภทร้านค้า
- ขอบเขตการใช้สิทธิ
.
อ่านเพิ่มเติม คลิก >> https://www.thaigov.go.th/news/contents/details/74538
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย รมว.ยธ. เสนอร่าง พรบ.ขจัดการเลือกปฏิบัติต่อบุคคล พ.ศ. .... ต่อ ครม. ยืนยันรัฐบาลส่งเสริมผลักดันกฎหมายเพื่อสังคม ช่วยลดความเหลื่อมล้ำ สร้างความเป็นธรรม
วันเสาร์ที่ 11 พฤศจิกายน 2566
11/11/2566
โฆษกรัฐบาลเผย รมว.ยธ. เสนอร่าง พรบ.ขจัดการเลือกปฏิบัติต่อบุคคล พ.ศ. .... ต่อ ครม. ยืนยันรัฐบาลส่งเสริมผลักดันกฎหมายเพื่อสังคม ช่วยลดความเหลื่อมล้ํา สร้างความเป็นธรรม
โฆษกรัฐบาลเผย รมว.ยธ. เสนอร่าง พรบ.ขจัดการเลือกปฏิบัติต่อบุคคล พ.ศ. .... ต่อ ครม. ยืนยันรัฐบาลส่งเสริมผลักดันกฎหมายเพื่อสังคม ช่วยลดความเหลื่อมล้ํา สร้างความเป็นธรรม ขจัดการเลือกปฏิบัติ เพื่อความสงบสุขในการอยู่ร่วมกันของสังคม
วันที่ 11 พฤศจิกายน 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี เผยความคืบหน้าการผลักดันกฎหมายของรัฐบาล ในส่วนของกฎหมายที่ส่งเสริมความอยู่ดีมีสุขในสังคม ลดความเหลื่อมล้ํา สร้างความเป็นธรรม และขจัดการเลือกปฏิบัติ ว่า ล่าสุด พ.ต.อ.ทวี สอดส่อง รัฐมนตรีว่าการกระทรวงยุติธรรม ได้ลงนามเสนอร่างพระราชบัญญัติขจัดการเลือกปฏิบัติต่อบุคคล พ.ศ. .... ไปยังสํานักเลขาธิการคณะรัฐมนตรี เพื่อนําเข้าสู่การพิจารณาของคณะรัฐมนตรี (ครม.) แล้ว
โฆษกประจําสํานักนายกรัฐมนตรีกล่าวต่อไปว่า ร่างพระราชบัญญัติขจัดการเลือกปฏิบัติต่อบุคคล พ.ศ. .... เป็นกฎหมายที่กําหนดให้มีกลไกทางกฎหมายในการขจัดการเลือกปฏิบัติต่อบุคคลในทุกรูปแบบ ไม่ว่าด้วยเหตุความแตกต่างในเรื่องถิ่นกําเนิด เชื้อชาติ ชาติพันธุ์ ภาษา เพศ เพศสภาพ วิถีทางเพศ อายุ ความพิการ สภาพทางกายหรือจิต สุขภาพ ผู้ติดเชื้อเอชไอวี ผู้พ้นโทษ สถานะของบุคคล ฐานะทางเศรษฐกิจหรือสังคม ความเชื่อทางศาสนา ความเชื่ออื่น การศึกษาอบรม หรือความคิดเห็นทางการเมือง ความคิดเห็นอื่น อันไม่ขัดต่อบทบัญญัติแห่งรัฐธรรมนูญ หรือเหตุอื่นใดจะกระทํามิได้ ซึ่งสอดคล้องตามกติการะหว่างประเทศว่าด้วยสิทธิพลเมืองและสิทธิทางการเมือง (ICCPR) ข้อ 2 (1) และกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม ข้อ 2 (2) (ICESCR) และรัฐธรรมนูญแห่งราชอาณาจักรไทย พุทธศักราช 2560 มาตรา 4 และมาตรา 27
สําหรับสาระสําคัญของร่างพระราชบัญญัติฯ มีจํานวนทั้งหมด 48 มาตรา แบ่งเป็น 5 หมวด 1 บทเฉพาะกาล ประกอบด้วย อารัมภบท (มาตรา 1-5 ) หมวด 1 บททั่วไป (มาตรา 6-9) หมวด 2 คณะกรรมการส่งเสริมความเสมอภาคและขจัดการเลือกปฏิบัติต่อบุคคลและสภาส่งเสริมความเสมอภาคและขจัดการเลือกปฏิบัติต่อบุคคล (มาตรา 10-21) หมวด 3 การบริหารงาน (มาตรา 22) หมวด 4 การคุ้มครองและช่วยเหลือผู้เสียหายจากการเลือกปฏิบัติต่อบุคคล (มาตรา 23-39) หมวด 5 มาตรการบังคับ (มาตรา 40-46) และบทเฉพาะกาล (มาตรา 47-48)
“ยืนยันว่ารัฐบาลส่งเสริมและผลักดันกฎหมายเพื่อสังคม เพื่อช่วยลดความเหลื่อมล้ํา สร้างความเป็นธรรม ขจัดการเลือกปฏิบัติ เพื่อความสงบสุขในการอยู่ร่วมกันของสังคม โดยรัฐบาลจะเดินหน้าส่งเสริมความเสมอภาคอย่างต่อเนื่อง ตามที่ได้แถลงนโยบายของ ครม.ต่อรัฐสภา โดยจะไม่ละเลยเรื่องเป้าหมายการพัฒนาที่ยั่งยืนของสหประชาชาติ มุ่งลดความเหลื่อมล้ําในสังคมไทย ส่งเสริมความเป็นอยู่ที่ดีสําหรับทุกคน ควบคู่กับการสร้างสันติภาพและการปกป้องสิทธิมนุษยชน สําหรับร่างพระราชบัญญัติขจัดการเลือกปฏิบัติต่อบุคคล พ.ศ. .... จะเข้าพิจารณาในที่ประชุม ครม. ตามขั้นตอนของสํานักเลขาธิการคณะรัฐมนตรี หาก ครม.มีมติอนุมัติหลักการของร่างพระราชบัญญัติฯ จะส่งให้สํานักงานคณะกรรมการกฤษฎีกาตรวจพิจารณา ก่อนเสนอสภาผู้แทนราษฎรพิจารณาต่อไป ” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันศุกร์ที่ 10 พฤศจิกายน 2566
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
รมช. ไชยา เป็นประธานกล่าวปฐกถาเปิดงานสัมมนาอนาคตเกษตรไทยในยุคดิจิทัล
มุ่งพัฒนาฐานข้อมูลองค์กร รองรับเกษตรกรยุคใหม่
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยหลังเป็นประธานกล่าวเปิดและปาฐกถาพิเศษ ภายใต้งานสัมมนาอนาคตเกษตรไทยในยุคดิจิทัล ณ ห้องประชุมอาคารหนังสือพิมพ์ข่าวสด แขวงลาดยาว เขตจตุจักร กรุงเทพฯ ว่า วัตถุประสงค์ของงานสัมมนาในวันนี้ เพื่อแลกเปลี่ยนองค์ความรู้เกษตรกรไทยในยุคดิจิทัล และเปิดมุมมองเกษตรกรไทยให้ใช้เทคโนโลยีทําการตลาดเพิ่มการเข้าถึงผู้บริโภคให้เกิดการสร้างรายได้มากขึ้น เกษตรกรไทยในยุคดิจิทัลต้องปรับเปลี่ยนตามบริบทสังคมที่เปลี่ยนแปลงไป จากภัยธรรมชาติ เศรษฐกิจ สงครามระหว่างประเทศ รวมถึงสงครามการค้า ซึ่งรัฐบาลพยายามสนับสนุนอาชีพเกษตรกรให้มีรายได้ที่มากขึ้น ภายใต้การใช้นโยบายตลาดนํานวัตกรรมเสริมเพิ่มรายได้ ต่อจากนี้ ภาคการเกษตรจะต้องวิเคราะห์ตลาดก่อนผลิตสินค้า เพื่อให้มีตลาดรองรับ ลดภาวะสินค้าล้นตลาด และเกษตรกรต้องใช้เทคโนโลยีหรือนวัตกรรมในการเพิ่มประสิทธิภาพผลผลิตทางการเกษตรให้มีคุณภาพสําหรับจําหน่ายในตลาดต่อไป ถึงแม้ว่ามูลค่าผลิตภัณฑ์การเกษตรจะมีเพียงร้อยละ 8 ของประเทศ แต่มีความสําคัญและเป็นต้นน้ําของภาคอุตสาหกรรมอื่น (ข้าว พืช สัตว์ ประมง) เช่นกัน
หลังจากนั้น รัฐมนตรีช่วยฯ ไชยา ได้ให้สัมภาษณ์ขณะเดินชมนิทรรศการภายในงานเพิ่มเติมว่า " ในส่วนของกระทรวงเกษตรฯ จะเป็นองค์กรที่ให้ความรู้การเกษตรสมัยใหม่แก่เกษตรกร โดยจะพัฒนาฐานข้อมูลของกระทรวงเกษตรฯ บนแพลทฟอร์มดิจิทัลหรือแอพลิเคชั่นให้ทุกภาคส่วนสามารถใช้งานวิเคราะห์ข้อมูลการตลาด รวมถึงวางแผนการผลิตสินค้าได้ นอกจากนี้ จะมุ่งเน้นแก้ปัญหาสินค้าเกษตรเถื่อน เริ่มจากป้องกันการนําเข้าเพื่อไม่ให้กลไกตลาดเสียหาย และดูแลพี่น้องเกษตรกรไปพร้อมกัน โดยเฉพาะการแก้ไขปัญหาต้นทุนอาหารสัตว์ สินค้าเกษตรราคาตกต่ํา การนําเข้าหัวอาหารสัตว์ (ข้าวโพดและถั่วเหลือง) ที่มีอัตราภาษีนําเข้าสูง จึงต้องบูรณาการร่วมกับกระทรวงพาณิชย์ เพื่อให้ภาคการเกษตรขับเคลื่อนต่อไปได้ รวมถึงมอบหมายกรมปศุสัตว์เตรียมมาตราการรองรับการส่งออกปศุสัตว์ที่มีชีวิต (วัว และแพะ) ไปยังตลาดที่ความต้องการสูง เช่น จีน เวียดนาม กัมพูชา และมาเลเซีย เป็นต้น โดยเฉพาะการจัดทําวัคซีนที่มีคุณภาพสากล เพียงพอต่อการป้องกันโรคสัตว์ในประเทศ และสามารถส่งออกวัคซีนให้ประเทศเพื่อนบ้านได้อีกด้วย
รัฐบาลไทย-ข่าวทำเนียบรัฐบาล-รมช. ไชยา เข้าร่วมงาน Revolutionize Agriculture Cultivate the Future
วันเสาร์ที่ 11 พฤศจิกายน 2566
รมช. ไชยา เข้าร่วมงาน Revolutionize Agriculture Cultivate the Future
รมช. ไชยา เข้าร่วมงาน Revolutionize Agriculture Cultivate the Future
วันนี้ (11 พฤศจิกายน 2566) นายไชยา พรหมา รัฐมนตรีช่วยว่าการกระทรวงเกษตรและสหกรณ์ เข้าร่วมเปิดงาน PREINO Press Conference 2023 Revolutionize Agriculture Cultivate the Future และเป็นสักขีพยานการลงนามบันทึกความเข้าใจ (MOU) ของบริษัท พรีอิโน จํากัด บริษัท ซิงโกรวว์ จํากัด บริษัท ไกอา กรุ๊ป จํากัด บริษัท ซุปเปอร์ เอนเนอร์ยี คอร์เปอเรชั่น จํากัด (มหาชน) และบริษัท วอร์คเกอร์ โกรว์-ไรท์ อินเตอร์เนชั่นแนล จํากัด (มหาชน) พร้อมด้วยนายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง และเจ้าหน้าที่ที่เกี่ยวข้อง เข้าร่วมงาน ณ ห้องประชุมบอลรูม C โรงแรมเซ็นทารา แกรนด์ ลาดพร้าว โดยการจัดงานในวันนี้ มีวัตถุประสงค์เพื่อแลกเปลี่ยนมุมมองด้านการเกษตรกรรมให้ใช้เทคโนโลยีการเกษตรเพื่อความยั่งยืนสามารถต่อสู้กับความยากจนและรักษาความมั่นคงด้านอาหารของประเทศไทย
รัฐบาลไทย-ข่าวทำเนียบรัฐบาล-รมว.ดีอี แชร์วิสัยทัศน์ คว้าโอกาสเตรียมความพร้อมสู่ตลาดกระทิง
วันเสาร์ที่ 11 พฤศจิกายน 2566
รมว.ดีอี แชร์วิสัยทัศน์ คว้าโอกาสเตรียมความพร้อมสู่ตลาดกระทิง
รมว.ดีอี แชร์วิสัยทัศน์ คว้าโอกาสเตรียมความพร้อมสู่ตลาดกระทิง
วันนี้ (11 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานเปิดงาน Blockchain Genesis, Thailand Blockchain Week 2023: “Build in Bear, Rise in Bull” จัดขึ้นต่อเนื่องเป็นปีที่ 6 ภายใต้แนวคิด “Build in Bear, Rise in Bull” จับทันทุกเทรนด์ในโลก บล็อกเชน ไม่ว่าจะเป็น Bitcoin, Ethereum ฯลฯ จากมุมมองผู้บริหารโปรเจกต์ชั้นนําทั้งระดับ ประเทศและระดับโลก เปิดมุมมองต่ออนาคตบล็อกเชนในประเทศไทยจากตัวแทนองค์กรภาครัฐ และนักการเมือง โดยมี นายสัญชัย ปอปลี ผู้ร่วมก่อตั้งและประธานเจ้าหน้าที่บริหาร บริษัท คริปโตมายด์ กรุ๊ป โฮลดิ้ง จํากัด ในฐานะผู้จัดงานร่วมกล่าวเปิด พร้อมด้วย นายวัลลภ รุจิรากร เลขนุการรัฐมนตรีว่าการกระทรวงดิจิทัลฯ เข้าร่วมงาน ณ ฮอลล์ชั้น5 ห้างสรรพสินค้าสามย่าน มิตรทาวน์
โดย รวม.ประเสริฐ กล่าวว่าในปัจจุบันเทคโนโลยีกําลังมีบทบาทสําคัญในการขับเคลื่อนสังคมและเศรษฐกิจ และหนึ่งในเทคโนโลยีที่น่าจับตามองมากที่สุดคือเทคโนโลยีบล็อกเชน หากประเทศไทยสามารถประยุกต์ใช้ ได้อย่างเต็มที่ จะสามารถก่อให้เกิดประโยชน์มากมาย ทั้งการเพิ่มประสิทธิภาพการทํางาน ช่วยลดขั้นตอนและค่าใช้จ่ายในการทําธุรกรรมต่าง ๆ รวมถึงลดความเสี่ยงการทุจริต อีกทั้งเปิดโอกาสทางการค้า ขยายตลาดไปยังต่างประเทศ สร้างงานใหม่ เกิดธุรกิจและอาชีพใหม่ ๆ ที่เกี่ยวข้องกับเทคโนโลยีบล็อกเชน เนื่องจากมีความเป็น Open and Neutral ที่ทุกคนมีสิทธิ์เข้าถึงได้อย่างเท่าเทียม และเพื่อให้ประเทศไทยสามารถใช้ประโยชน์จากเทคโนโลยี บล็อกเชนได้อย่างเต็มที่ คนไทยทุกคนต้องเตรียมพร้อมรับมือ ปรับตัว และเรียนรู้เกี่ยวกับเทคโนโลยีนี้ เพื่อก้าวไปสู่โลกใบใหม่ที่ไร้พรมแดนและสร้างประโยชน์ได้สูงสุด
_______________________
รัฐบาลไทย-ข่าวทำเนียบรัฐบาล-การประชุมผู้นำเขตเศรษฐกิจเอเปค ครั้งที่ 30 (2023 APEC Economic Leaders’ Meeting) และกิจกรรมที่เกี่ยวข้อง ณ นครซานฟรานซิสโก รัฐแคลิฟอร์เนีย สหรัฐอเมริกา
วันศุกร์ที่ 10 พฤศจิกายน 2566
การประชุมผู้นําเขตเศรษฐกิจเอเปค ครั้งที่ 30 (2023 APEC Economic Leaders’ Meeting) และกิจกรรมที่เกี่ยวข้อง ณ นครซานฟรานซิสโก รัฐแคลิฟอร์เนีย สหรัฐอเมริกา
ระหว่างวันที่ 12 - 19 พฤศจิกายน 2566
การประชุมผู้นําเขตเศรษฐกิจเอเปค ครั้งที่ 30
(2023 APEC Economic Leaders’ Meeting) และกิจกรรมที่เกี่ยวข้อง
ณ นครซานฟรานซิสโก รัฐแคลิฟอร์เนีย สหรัฐอเมริกา
ของ นายเศรษฐา ทวีสิน นายกรัฐมนตรี
รัฐบาลไทย-ข่าวทำเนียบรัฐบาล-'นลินี ทวีสิน' เผยบริษัทยักษ์ใหญ่จีนสนใจลงทุน EEC เน้นพลังงานสะอาด-ผลิตขั้วลบแบตเตอรี่
วันเสาร์ที่ 11 พฤศจิกายน 2566
11/11/2566
'นลินี ทวีสิน' เผยบริษัทยักษ์ใหญ่จีนสนใจลงทุน EEC เน้นพลังงานสะอาด-ผลิตขั้วลบแบตเตอรี่
'นลินี ทวีสิน' เผยบริษัทยักษ์ใหญ่จีนสนใจลงทุน EEC เน้นพลังงานสะอาด-ผลิตขั้วลบแบตเตอรี่
วันนี้ (3 พ.ย.66) นางนลินี ทวีสิน ผู้แทนการค้าไทย เปิดเผยว่า นายเซี่ย ซง ฟาง (Mr. Xie Song Feng) ประธานบริษัท Gortune Investment จํากัด และคณะผู้บริหาร ซึ่งเป็นผู้ลงทุนด้านบริการทางการเงิน พลังงานทดแทน เกษตรอุตสาหกรรม เทคโนโลยีและนวัตกรรม สัญชาติจีน ที่มีมูลค่าสินทรัพย์มากกว่า 120,000 ล้านบาท ได้เข้าพบหารือกับนายกิตติรัตน์ ณ ระนอง ประธานที่ปรึกษานายกรัฐมนตรี และตน เพื่อแสวงหาความร่วมมือการด้านลงทุนในประเทศไทย
บริษัท Gortune แสดงความสนใจที่จะลงทุนในพื้นที่เขตพัฒนาพิเศษภาคตะวันออก (EEC) 2 ประเภทธุรกิจ ซึ่งเป็นส่วนหนึ่งของธุรกิจ New S-Curve ที่รัฐบาลสนับสนุน คือ 1.พลังงานสะอาด (Green power and materials) และ 2.การผลิตขั้วประจุลบของแบตเตอรี่ โดยขณะนี้ใน EEC มีผู้ลงทุนด้านการผลิตรถยนต์ EV ถึง 90% จึงเชิญชวนให้ Gortune เข้ามาลงทุนแบบครบวงจร ทั้งการผลิตรถยนต์ แบตเตอรี่ และสถานีชาร์จ รวมทั้งยังมีแผนที่จะส่งเสริมด้านการเงินสีเขียว (Green finance) อยู่แล้ว จึงเป็นโอกาสดีที่จะได้ร่วมมือกัน ส่วนการผลิตขั้วประจุลบของแบตเตอรี่นั้น บริษัท Gortune ครองตลาดโลกคิดเป็น 32.6% มีลูกค้ารายใหญ่ เช่น Mercedes Benz, BMW, Panasonic และมีโรงงานผลิตอยู่ในหลายประเทศ ได้แก่ ฝรั่งเศส โมร็อกโก จีน อินโดนีเซีย และกําลังสนใจจะลงทุนสร้างโรงงานในประเทศไทย โดยทั้งหมดนี้จะทํางานร่วมกับ EEC เพื่อให้เกิดผลสําเร็จอย่างเป็นรูปธรรมต่อไป
ผู้แทนการค้าไทย กล่าวว่า จีนเป็นชาติแรกที่เข้ามาลงทุนใน EEC เพราะเห็นถึงโอกาสและศักยภาพของไทย และที่ผ่านมานายกรัฐมนตรีได้เดินทางไปเยือนจีนแล้ว ทําให้นักลงทุนชาวจีนเกิดความมั่นใจว่าไทยให้ความสําคัญกับจีน รวมทั้งยังชื่นชมนโยบาย Visa on arrival ของรัฐบาลที่ช่วยอํานวยความสะดวกแก่นักลงทุน อย่างไรก็ตาม ผู้บริหาร Gortune ยังได้เสนอแนะแก่รัฐบาลในเรื่องต่าง ๆ เช่น ต้องการให้แยกการตรวจลงตราของนักท่องเที่ยวและนักธุรกิจเพื่อความสะดวกรวดเร็วขึ้น และอนุญาตให้นักธุรกิจอยู่ในประเทศไทยได้นานกว่า 30 วัน เช่นเดียวประเทศอินเดีย ตลอดจนประกาศให้ชาวต่างชาติโดยเฉพาะชาวจีนมีความมั่นใจในความปลอดภัยเมื่อเดินทางมายังประเทศไทย ซึ่งรัฐบาลจะนําไปพิจารณาดําเนินการต่อไป
รัฐบาลไทย-ข่าวทำเนียบรัฐบาล-“นฤมล” เผย “สนั่น” ประธานกรรมการสภาหอการค้าฯ  ชื่นชมรัฐบาลทำงานเร็ว ตอบสนองภาคธุรกิจ เชื่อมั่นความตั้งใจ ทุ่มเททำงานของรัฐบาล จะทำให้จีดีพีโตตามเป้าหมาย
วันเสาร์ที่ 11 พฤศจิกายน 2566
11/11/2566
“นฤมล” เผย “สนั่น” ประธานกรรมการสภาหอการค้าฯ  ชื่นชมรัฐบาลทํางานเร็ว ตอบสนองภาคธุรกิจ เชื่อมั่นความตั้งใจ ทุ่มเททํางานของรัฐบาล จะทําให้จีดีพีโตตามเป้าหมาย
“นฤมล” เผย “สนั่น” ประธานกรรมการสภาหอการค้าฯ  ชื่นชมรัฐบาลทํางานเร็ว ตอบสนองภาคธุรกิจ เชื่อมั่นความตั้งใจ ทุ่มเททํางานของรัฐบาล จะทําให้จีดีพีโตตามเป้าหมาย
วันนี้ (11 พ.ย 256) ศาสตราจารย์ นฤมล ภิญโญสินวัฒน์ ผู้แทนการค้าไทย เปิดเผยภายหลังหารือคณะผู้บริหารระดับสูงของสภาหอการค้าแห่งประเทศไทย และหอการค้าไทย รวมถึงสมาคมการค้ากลุ่มต่าง ๆ ว่า คณะผู้บริหารระดับสูงฯ ต่างนําเสนอข้อมูลที่เป็นประโยชน์ ซึ่งจะนําข้อเสนอแนะ และปัญหาที่ได้รับไปหารือกับหน่วยงานที่เกี่ยวข้อง เพื่อแก้ไขปัญหา อํานวยความสะดวกให้กับภาคเอกชน ตามนโยบายของรัฐบาล และข้อสั่งการของนายเศรษฐา ทวีสิน นายกรัฐมนตรี ที่เน้นย้ําให้ภาครัฐสนับสนุนภาคเอกชน ลดขั้นตอนด้านเอกสาร อํานวยความสะดวกให้คุ้มค่ากับเม็ดเงินที่ลงทุน
ผู้แทนการค้า กล่าวว่า ทางด้านนายสนั่น อังอุบลกุล ประธานกรรมการสภาหอการค้าแห่ง
ประเทศไทย ได้กล่าวให้ความเชื่อมั่น พร้อมขอบคุณรัฐบาลที่ได้มีการแต่งตั้งผู้แทนการค้า ซึ่งเปรียบเสมือนแม่ทัพด่านหน้า ทําหน้าทึ่เปิดทางเจรจาการค้าระหว่างประเทศ พร้อมชื่นชมรัฐบาลในการจัดทํานโยบายที่ดี มีความตั้งใจทํางานอย่างรวดเร็ว ตอบสนองความต้องการภาคธุรกิจ และประชาชน รวมถึงพยายามหาทางออกเพื่อกระตุ้นเศรษฐกิจ ซึ่งจากความตั้งใจในการทํางานของนายกรัฐมนตรีและรัฐบาลเชื่อมั่นว่าจะทําให้จีดีพีของไทยเติบโตตามเป้าหมายที่วางไว้
“รัฐบาลมีนโยบายส่งเสริม สนับสนุนการดําเนินงานของภาคเอกชน มุ่งเน้นอํานวยความสะดวกในทุก ๆ ด้าน เพื่อให้เกิดการลงทุน และให้สามารถดําเนินกิจการเป็นไปอย่างรวดเร็ว โดยเฉพาะอย่างยิ่งการค้ากับต่างประเทศเพื่อนํารายได้กลับมายังประเทศไทย รวมถึงได้กําหนดแแผนยุทธศาสตร์ทั้งเชิงรุกและเชิงรับ โดยให้ความสําคัญกับการปรับปรุงแก้ไขกฎหมายให้ทันสมัย สามารถตอบสนองประโยชน์ในภาพรวมของประเทศ และเป็นไปในแนวทางปกป้อง ดูแลให้การช่วยเหลือธุรกิจไทยอย่างเหมาะสม” ผู้แทนการค้าย้ํา
รัฐบาลไทย-ข่าวทำเนียบรัฐบาล-'นลินี' มั่นใจชาร์ปลงทุนไทยต่อเนื่อง เล็งดึง 'ฟ็อกซ์คอนน์' ขยายโรงงานผลิตสินค้าไฮเทค ปั้นรถ EV ส่งออก
วันเสาร์ที่ 11 พฤศจิกายน 2566
11/11/2566
'นลินี' มั่นใจชาร์ปลงทุนไทยต่อเนื่อง เล็งดึง 'ฟ็อกซ์คอนน์' ขยายโรงงานผลิตสินค้าไฮเทค ปั้นรถ EV ส่งออก
'นลินี' มั่นใจชาร์ปลงทุนไทยต่อเนื่อง เล็งดึง 'ฟ็อกซ์คอนน์' ขยายโรงงานผลิตสินค้าไฮเทค ปั้นรถ EV ส่งออก
วันนี้ (10 พ.ย.66) นางนลินี ทวีสิน ผู้แทนการค้าไทย เปิดเผยว่า ตนได้หารือกับนายชูเฮย์ อาราอิ กรรมการผู้จัดการบริษัท ชาร์ป ไทยจํากัด และคณะ โดยชาร์ปได้ยืนยันที่จะรักษาฐานการผลิตในประเทศไทย หลังจากที่เริ่มทําธุรกิจและลงทุนในไทยมาอย่างยาวนานตั้งแต่ปี 2530 และยังสนใจที่จะลงทุนในอุตสาหกรรมไฮเทค ซึ่งเป็นเป้าหมายของประเทศไทย โดยเฉพาะการตั้งโรงงานผลิตเซมิคอนดักเตอร์หรือสารกึ่งตัวนําเพื่อรองรับอุตสาหกรรมที่ใช้ชิปที่มีแนวโน้มเติบโตมากขึ้น โดยในปี 2559 ชาร์ปได้ควบรวมกับบริษัท ฟ็อกซ์คอนน์ (Foxconn) ผู้นําการผลิตและประกอบชิ้นส่วนสินค้าอิเล็กทรอนิกส์รายใหญ่ที่สุดของโลก และต่อมาในปี 2564 ฟ็อกซ์คอนน์ได้ร่วมลงทุนกับบริษัท ปตท. จํากัด (มหาชน) เพื่อก่อตั้งบริษัทและโรงงานผลิตรถยนต์ไฟฟ้าภายใต้ชื่อ Horizon+ ในไทย ซึ่งคาดว่าจะช่วยส่งเสริมการจ้างงาน และทําให้ไทยมีรถยนต์ไฟฟ้าเป็นสินค้าส่งออกได้ในอนาคต โดยชาร์ปจะเข้ามามีส่วนร่วมในการผลิตอุปกรณ์รถยนต์ไฟฟ้า เช่น แผงวงจร หน้าจอรถยนต์ เป็นต้น
ผู้แทนการค้าไทยกล่าวว่า ชาร์ปเล็งเห็นถึงศักยภาพของประเทศไทยทั้งในเรื่องภูมิรัฐศาสตร์ที่มีความได้เปรียบ และสามารถพัฒนาเป็นศูนย์กระจายสินค้าไปยังภูมิภาคเอเชียใต้ ตะวันออกกลาง และอื่น ๆ ได้ รวมทั้งรัฐบาลยังมีสิทธิประโยชน์เพื่อการลงทุนที่น่าสนใจ ขณะที่กําลังซื้อของผู้บริโภคไทยก็เติบโตขึ้นอย่างต่อเนื่อง โดยในอนาคตชาร์ปสนใจที่จะนําเสนอผลิตภัณฑ์ใหม่ ๆ เช่น เครื่องซักผ้าที่ใช้น้ําน้อยและสามารถรีไซเคิลน้ํากลับมาใช้ใหม่ หรือไดร์เป่าผมที่มีเสียงเบาเหมาะกับคอนโดขนาดเล็กใจกลางเมือง ทั้งนี้ตนจะเดินทางไปเข้าร่วม งาน Sharp Tech Day ในโอกาสเฉลิมฉลองการก่อตั้งบริษัทครบรอบ 111 ปี ตามคําเชิญของชาร์ป ในระหว่างวันที่ 10 - 12 พ.ย 66 ณ กรุงโตเกียว ประเทศญี่ปุ่น โดยจะมีโอกาสได้พบกับผู้บริหารระดับสูงของชาร์ป ตัวแทนของฟ็อกซ์คอนน์ และบริษัทอุตสาหกรรมเทคโนโลยีชั้นนําต่าง ๆ ที่มาร่วมงานนี้ เพื่อเจรจาเชิญชวนให้เข้ามาลงทุนในไทยด้วย
"ผู้บริหารชาร์ปบอกด้วยว่าจะเป็นเรื่องที่ดีมากหากนายกรัฐมนตรีมีโอกาสได้ไปเยี่ยมชมบริษัทแม่ของชาร์ป ที่นครโอซากา ระหว่างการเดินทางไปเยือนญี่ปุ่นในช่วงเดือน ธ.ค 66 นี้ สําหรับบริษัทชาร์ป ไทย ปัจจุบันก้าวเข้าสู่ปีที่ 36 แล้ว โดยมีบริษัทในเครือ 7 แห่ง แบ่งเป็น บริษัทสาขาการขาย 4 แห่ง และโรงงาน 3 แห่ง สร้างยอดขายกว่า 3,500 ล้านบาทต่อปี และมีพนักงานมากกว่า 7,300 คน ที่ผ่านมาได้ช่วยถ่ายทอดเทคโนโลยีขั้นสูงให้กับบุคลากรของไทย และยังคัดสรรนวัตกรรมคุณภาพเพื่อส่งมอบให้แก่ผู้บริโภคอย่างต่อเนื่อง" นางนลินี กล่าว